વિમા કંપનીઓ વતી જિલ્લા બેંકો પાક વિમાનું પ્રિમિયમ ઉઘરાવતી હોવાથી વિમા કંપનીઓ પાકવિમો ચૂકવવામાં અખાડા કરે ત્યારે જિલ્લા બેંકો ઉપર ખેડૂતો માછલા ધોવે છે અને ખેડૂતોની નારાજગીનો ભોગ પણ જિલ્લા બેંકોને બનવું પડે છે. તેથી તમામ જિલ્લા સહકારી બેંકો પોતાની વિમા કંપની શરૂ કરે તેવા ચક્રો ગતિમાન થયા છે. જો કે, આ વિમા કંપની શરૂ થાય તો કેન્દ્ર સરકારની પ્રધાન મંત્રી ફસલ વિમા યોજના ફલોપ જાય તેમ હોય, તેથી નવી પાકવિમા કંપનીને ‘રાજકીય’ મંજુરી મળશે કે કેમ? તે જોવાનું રહ્યું.